දියණිය දූෂණය කළ පියෙකුට අවුරුදු 20ක් බරපතල වැඩ සහිත සිර දඩුවම් නියම කර තිබෙනවා.හම්බන්තොට මහා අධිකරණයයි මෙම දඩුවම් නියම කර ඇත්තේ.මෙලෙස දඩුවම් නියම වුයේ හම්බන්තොට සමෝධාගම ප්‍රදේශයේ පදිංචි 56 හැවිරිදි තිදරු පියෙකුටයි.පසුගිය වසරේ දිනකදී දියණිය පන්සල් යාමට සුදානම් වන අවස්ථාවකදී නිවසේදී මෙම  අතවරය සිදුව ඇති බව සදහන්.අනතුරුව අවස්ථා කිහිපයකදීම ඇය  අපයෝජනයට ලක්ව ඇති අතර මේ පිළිබද කිසිවකුටත් පැවසුවහොත් මරාගෙන මැරෙන බව පවසා තර්ජනය කල බවයි දියණිය ප්‍රකාශ කර ඇත්තේ.මෙම සිර දඩුවමට අමතරව රුපියල් ලක්ෂ 02ක වන්දි මුදලක් ලබා දීමට නියෝගකර තිබෙනවා.වන්දි මුදල් නොගෙවන්නේ නම් තවත් අවුරුදු 03ක් සිර දඩුවම් දීර්ඝ කරන බවයි අධිකරණය නියෝග කර ඇත්තේ.